Na temelju članka 10. Zakona o financiranju političkih aktivnosti, izborne promidžbe i referenduma („Narodne novina“ broj 29/19 i 98/19) i članka 32. Statuta Općine Biskupija („Službeni vjesnik Šibensko-kninske županije“ broj 9/09, 4/11, 8/12 , 4/13, 2/18, 5/19, 3/20 i 3/21), Općinsko vijeće Općine Biskupija, na 7. sjednici, od 09.ožujka 2022. godine, donosi

**ODLUKU**

**o raspoređivanju sredstava iz proračuna Općine Biskupija za redovito**

**godišnje financiranje političkih stranaka i članova izabranih s liste grupe birača zastupljenih u Općinskom vijeću Općine Biskupija za 2022. godinu**

Članak 1.

Ovom Odlukom raspoređuju se sredstva za redovito godišnje financiranje političkih stranaka i članova izabranih s liste grupe birača (u daljnjem tekstu:nezavisni vijećnici) zastupljenih u Općinskom vijeću Općine Biskupija (u daljnjem tekstu: Općinsko vijeće) za 2022. godinu, a koja se osiguravaju u Proračunu Općine Biskupija za 2022. godinu.

Članak 2.

Sredstva za redovito godišnje financiranje političkih stranaka i nezavisnih vijećnika osiguravaju se u proračunu Općine Biskupija za 2022.godinu u iznosu od 15.000,00 kuna.

Članak 3.

Sredstva za financiranje političkih stranaka i nezavisnih vijećnika raspoređuju se na način da se utvrdi jednaki iznos sredstava za svakog člana u Općinskog vijeća tako da pojedinoj političkoj stranci koja je bila predlagatelj liste pripadaju sredstva razmjerno broju članova u Općinskom vijeću prema konačnim rezultatima izbora za članove općinskog vijeća.

U Općinskom vijeću ne postoji podzastupljenost spola.

Članak 4.

Za svakog člana Općinskog vijeća utvrđuje se iznos sredstava od 1.666,67 kn.

Članak 5.

Političkim strankama i nezavisnim vijećnicima zastupljenim u Općinskom vijeću, raspoređuju se sredstva u iznosima kako slijedi:

-Samostalna demokratska srpska stranka (SDSS)-8 vijećnika………..13.333,33 kn

-Hrvatska demokratska zajednica (HDZ) 1 vijećnik-----------------------1.666,67 kn

Članak 6.

Sredstva iz članka 2.raspoređena prema članku 3. i članku 4. ove odluke, doznačuju se na žiro-račun političke stranke, odnosno na poseban račun nezavisnog vijećnika, jednom tromjesečno u jednakim iznosima.

Članak 7.

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 402-01/22-01/2

URBROJ:2182-17-01-22-01

Orlić, 09.ožujka 2022.godine

OPĆINSKO VIJEĆE

OPĆINE BISKUPIA

PREDSJEDNIK:

Dragan Vukmirović, v.r.